APLning 2020/21-yilgi mavsumdagi eng yaxshi murabbiyi aniqlandi

“Manchester Siti” bosh murabbiyi Pep Gvardiola mavsum yakunlariga ko‘ra shaxsiy mukofot bilan taqdirlandi.

50 yoshli ispaniyalik mutaxassis Angliya murabbiylari assotsiatsiyasi talqiniga ko‘ra Premyer Liga 2020/21-yilgi mavsumining eng yaxshi murabbiyi deb topildi. Qayd etish o‘rinli, Pep ushbu sovringa 2017/18-yilgi mavsumda ham ega chiqqandi.
Shuningdek, da’vogarlar ro‘yxatiga Marselo Byelsa (“Lids”), Daniel Farke (“Norvich”), Emma Heys (“Chelsi” ayollar jamoasi), Devid Moyes (“Vest Hem”) va Brendan Rojers (“Lester”) ham kiritilgandi.
2019/20-yilgi mavsumda esa mazkur sovrinni “Liverpul” bosh murabbiyi Yurgen Klopp qo‘lga kiritgan.
“Manchester Siti” Gvardiola boshqaruvida Angliya Premyer Ligasining 2020/21-yilgi mavsumida g‘olib chiqqan bo‘lsa, Chempionlar Ligasida final bosqichiga yo‘l oldi. “Shaharliklar” hal qiluvchi o‘yinda Angliyaning boshqa bir jamoasi “Chelsi”ga qarshi bahs yuritadi. Uchrashuv 29-maydan 30-mayga o‘tar kechasi soat 00:00 da boshlanadi.